
Nu a fost un an uşor. Toată lumea a simțit 
asta pe propria piele. Dar, până la urmă, 
nu-mi amintesc de un an uşor la ApaVital. 
Fiecare an a avut farmecul, provocările, 
grijile, proiectele şi împlinirile sale. Dacă 
ar fi să-l etichetăm, anul acesta poate fi 
uşor catalogat cu ajutorul cuvântului 
criză. Dar, parcă, mult prea uşor dăm 
vina pe criză pentru toate neîmplinirile 
noastre, inclusiv pentru cele personale. 
Ori, nu din vina crizei se mai sparge o 
conductă sau se opreşte vreun motor. 
Aici, criza nu joacă nici un rol. Aici, noi 
suntem cei care trebuie să ne jucăm bine 
rolurile, doar făcându-ne bine treaba. 
E adevărat, criza a făcut ca salariile din 
sectorul bugetar să scadă. La noi salariile 
nu au scăzut. Şi cu toate acestea sunt 
destule voci care leagă profitul societății 


de creşterea salariului. Mă văd nevoit să 
subliniez faptul că fondul de salarii este 
reglementat prin lege şi prin hotărârile 
de guvern şi există o corelaţie directă cu 
productivitatea muncii. Ajustarea cu rata 
inflaţiei se face doar dacă se îndeplinesc 
anumiţi indicatori. Cu alte cuvinte, pentru 
creşterea salariului trebuie neapărat 
să crească productivitatea. Acesta este 
şi motivul pentru care, începând cu 1 
ianuarie 2011 vor exista indicatori de 
performanţă pentru fiecare salariat din 
ApaVital, iar condiţiile de salarizarevorfi în 
concordanţă cu îndeplinirea indicatorilor 
agregaţi. Ce înseamnă asta? Înseamnă că 
fiecare dintre noi va avea o contribuţie 
directă şi vizibilă la bunul mers al 
societăţii, iar performanţele individuale 
se vor ajusta cu performanţele colective. 
Fiecare salariat va fi evaluat nu numai pe 
baza performanţelor individuale ci şi prin 
prisma eficienţei echipei din care face 
parte la care se adaugă performanţele 
generale ale societăţii. În felul acesta 
fiecare angajat din ApaVital va simţi că 
e parte activă a echipei, echipa având 
obiective bine definite şi măsurabile, iar 
performanţa va sta la vedere pentru toată 
lumea. Există o vorbă românească care 


zugrăveşte foarte bine acest concept: 
“Să tragem toți la aceeaşi căruţă”. În felul 
acesta ne asigurăm că productivitatea 
muncii va avea resurse pentru creştere. 
Consecința este de la sine înţeleasă. 
Noile schimbări organizatorice din cadrul 
ApaVital vin să răspundă la evoluțiile 
de pe piaţă, şi reprezintă o mutare a 
managementului la condiţiile de criză. 
Pană la urmă, criza poate fi interpretată 
şi ca o oportunitate, iar inovațiile şi 
soluţiile creative reprezintă garanții 
pentru succesul în afaceri. În acest fel, 
am demarat, deja, un proiect privind 
strategia de dezvoltare a societăţii pentru 
următorii 5 ani cu proiecţie pentru 2018. 
Acesta va avea centrul de greutate pe 
obiectivele şi indicatorii asumaţi în 
contractul de delegare şi în MasterPlan. 
În felul acesta vom avea o versiune 
articulată a planurilor de dezvoltare 
a societății şi un traseu potenţial de 
dezvoltare a afacerii construit pe resurse 
de finanţare predictibile. 

(continuare în pagina 2) 


Dr. Ing. lon TOMA 
Director general 


InfoApa, Numărul 70, Decembrie 2010 


Din 2011, indicatori de performanţă pentru fiecare 


salariat 


(urmare din pagina 1) 

Anul acesta am finalizat Programul ISPA 
cu ultimele două proiecte din Stațiile de 
Pompare Chiriţa şi Rezervor, precum şi Staţia 
de Epurare. Tot anul acesta am finalizat 
procesul de accesare a Fondurilor de 
Coeziune prin semnarea memorandumului 
de finanţare cu Guvernul României şi 
Comisia Uniunii Europene în valoare de 
141 milioane de euro. Contribuţia societăţii 
noastre va fi de 19 milioane euro, din care 
5 milioane euro din fonduri proprii, iar 
restul, de 14 milioane euro, va fi finanțat 
dintr-un credit bancar acordat de BERD. 
Condiţiile creditului sunt avantajoase, mai 
ales datorită performanţelor financiare ale 


Fiţi politicoşi! 


“Politetea constă în a părea că uiţi de tine 
pentru ceilalți.” 

BALZAC 

Regulile comunicării şi, în particular, cele 
ale conversaţiei, sunt foarte multe. Se 
ţin cursuri, se scriu cărți. Dar a începe 
conversaţia cu un coleg cu “te rog” şi a 
termina cu “mulțumesc” nu necesită extrem 
de multă şcoală. 


Este foarte probabil că acel coleg este plătit 
să facă treaba solicitată de noi, e în fişa 
postului, procedurile îl obligă dar, nu uitaţi, 
munceşte deja la ceva, e prins într-o lucrare 
şi doreşte să o termine până la un anumit 
moment, are şefi, poate că are şi subalterni, 
nu-i chiar uşor să te rupi de toate, imediat. 
În mesajul transmis, tonul vocii şi gestica 
contează foarte mult dar vorbele rostite ne 
plasează în ochii celorlalți, fără ca aceştia să 
fie neapărat fini psihologi, într-o anumită 
categorie de educaţie şi la un anumit nivel 
intelectual. Odată catalogaţi, va fi foarte 
greu să scapi de o etichetă negativă. Prima 
impresie contează şi, ulterior, interlocutorii 
caută doar argumente în sprijinul acestei 
prime impresii. 

O altă regulă încălcată adesea este 
familiaritatea intenţionată, care poate 
deranja mai mult decât politețea excesivă 
(există şi aşa ceva). Şefului trebuie să i 
te adresezi cu “doamnă” sau “domnule” 
indiferent de vârstă. Nu ca să-l flatați, ci 
pentru că nu este altă cale. Familiaritatea 
nu are ce căuta între poziţii diferite pe scara 
ierarhică. Trecerea la un“pertu”simplificator 
nu este permisă în nicio conversație, nici 
față în faţă, nici la telefon. “Salut, ce mai 
faci?” poate exista doar într-un anturaj 


societăţii, profitul obţinut de ApaVital în 
ultimii ani contribuind decisiv la obţinerea 
unei dobânzi sub nivelul pieţei. Condiţia 
profitului la ApaVital a fost pusă de BERD şi 
la împrumutul anterior pentru programul 
ISPA şi a reprezentat baza negocierilor şi 
filosofia dezvoltării durabile a societății. 
Fără profit, ApaVital nu are alte resurse de 
dezvoltare, iar reuşita în programele de 
finanţare îşi are rădăcina în aceeaşi sursă. 
Nu ne aşteaptă o perioadă uşoară. Avem 
în față câteva obiective bine conturate. 
Scăderea producţiei de la an la an are cauze 
ce ţin de condiţiile economice generale, 
dar căutăm soluţii alternative în special în 
ceea ce priveşte reducerea pierderilor de 


personal. 

Cand subalternii sunt mai în vârstă, 
adresarea va fi la plural. E o dovadă 
de respect care nu va ameninţa în nici 
un fel autoritatea, e un bun exemplu 
pentru cei din jur şi, mai ales, un semn 
de apreciere şi preţuire a experienţei şi a 
profesionalismului lor. 

Fireşte, în relaţiile cu colegii, comunicarea 
presupune şi o adresare mult mai familiară. 
În aceste situaţii trebuie să intervină 
autocenzura. Deşi sunt nenumărate 
subiecte ce pot fi discutate, nu cred că e 
nimerit să vorbim despre bani (e clar că nu 
are nimeni destui!), despre boli, despre 
simpatii politice. Trebuie evitate 
comentariile injurioase la adresa unor terţi, 
bancurile cu caracter rasial sau sexual. 
Nepotrivite sunt atingerile pe braţ, pe umăr 
sau mai ştiu eu pe unde. Au conotații mult 
prea intime, încalcă graniţa subţire între 
dezinvoltură şi obrăznicie. Fiţi convinşi că 
puteţi capta atenţia celui din faţă şi fără să-l 
agresați fizic. 

Agentul de pază, ofițerul de serviciu, 
personalul de serviciu sunt tot colegii 
noştri. Li se cuvine măcar un salut, dacă 
nu o simplă întrebare despre sănătate ori 
despre copii. 

Conversaţia este o artă şi puţini o stăpânesc. 
Dar putem învăța din mers, ne putem exersa 
politeţea, ne putem cenzura familiarismele 
şi ne putem stăpâni pornirile răutăcioase, 
chiar dacă în faţa noastră este un coleg 
iritat, nepoliticos. “Să fim schimbarea pe 
care o aşteptăm de la ceilalți, spunea 
Alexandru Paleologu. 

Un zâmbet se simte chiar şi în conversațiile 
telefonice, iar un compliment decent şi 
discret face minuni în orice conversație. 
Încercaţi, nu e greu şi nici nu costă. 

Voi încheia, doamnelor şi domnilor, 
mulţumindu-vă pentru 

amabilitatea de a fi citit acest articol despre 
puțină politeţe obligatorie. 


“Errare humanum est sed perseverare 
diabolicum“ - Seneca 

Doi dintre colegii noştri din Serviciul 
Clienţi-Facturare au fost neatenţi şi au 


apă. Acest obiectiv a devenit unul central în 
misiunea noastră şi va constitui esenţa pe 
care se va dezvolta societatea în următorii 
cinci ani. Anul viitor vom începe şi cele 14 
contracte de lucrări din noul program de 
finanţare. Cum spuneam nu ne va fi uşor, 
dar nu-mi amintesc să fi fost uşor vreodată. 
Poate de aceea reuşim să ne atingem, 
împreună, toate obiectivele. lată de ce vă 
mulțumesc şi vă apreciez pentru implicarea 
de care daţi dovadă în fiecare oră de 
serviciu. Ştiu că munciţi mult şi sunteţi 
dedicați muncii voastre. Ştiu că nu vă este 
uşor, dar dacă ar fi uşor nu ar mai fi vorba 
de noi. Aşa va fi şi la anul, aşa va fi mereu. 
Vă doresc tuturor şi fiecăruia în parte multă 
sănătate, în noul an! 


Dr. Ing. lon TOMA 
Director general 


avut de suferit. Constantin Buhuş va avea 
salariul diminuat cu 5% timp de două luni, 
în timp ce Gheorghe Deliu a «scăpat» doar 
cu un avertisment. 
Direcţia Economică a căutat şi, ca 
PUBISTI DE CRACIUN 
4 
iarta 
Pact 
zambesie 
eiphma-tr 
telarrazate 
ajuta un batran 
au ulta-ti prietena 
reia un perier t abanulona! 


fii imeiegs w ti alz 


t si cu 
uita-te la albumul cu fotografii 
picteaza wn tablou asculta tacerea 
apune le aclor purp at de muh u ihesi 
imagineaza-ti ca astari mu ai PKIO grija 
joacste cu un copil. citeste o carte buns 
alegeti o stra de f fi pil iaca o data 
sunati prietenii «m care mal vorbit de mult 
da-ti voie sa mai si gresesti. Lama pe altii sa te ajute 
renunta la ce nu-ti place. indeplineste-ti promisiunile 
bn hide ochii să inagineazati ca esti acolo unde vrei 
priveste atent o [loa parsti ceva ce iti donesti de muli 
spera co ceva cesti doresti se va indeplini ajuta-l pe altii 
tespira polua 
fti un cadou 
isbeste 
ierta 
întotdeauna, chiar a găsit rețeta pentru un 
an bun. Fără a avea pretenția că suntem 
originali, v-o dezvăluim: 
Se iau 12 luni şi se curăță foarte bine de 
amărăciune, mândrie, ură, invidie, frică, 
irascibilitate şi stres. Se împarte fiecare lună 
în 28-31 zile, după caz, astfel ca proviziile 
să ajungă exact 1 an! Fiecare zi se prepară 
separat: 1 parte muncă, 1 parte linişte, 
1 parte umor. Se mai adaugă 3 linguri 
optimism, 1 linguriţă toleranță, un praf 
de bun simț şi... o picătură de speranță! 
Peste aluatul astfel obținut se toarnă apoi 
dragoste din belşug... Preparatul gata făcut 
se aşează pe farfurie şi se împodobeşte 
cu frunzulițe de curaj şi încredere în sine. 
Se serveşte zilnic, cu bucurie, alături de 
ceaşca de cafea din fiecare dimineaţă! 
Prezenta rețetă nu se compensează, ea 
este gratuită şi se transmite liber de la om 
la om, însoţită de urarea: Un An Nou darnic 
şi bun, Sănătate Deplină, Fericire Maximă şi 
Abundenţă Absolută! 


Ec. Doru Crăciun - Başchir 
Direcţia Economică 


Obiective ambiţioase 


Privind spre viitor, managementul 
APAVITAL îşi propune ca deziderat 
performanţa. Orientarea către norme 
şi valori organizaționale, de natură 
să responsabilizeze fiecare angajat în 
sensul performanţei economice, este 
un obiectiv ce presupune aplicarea de 
noi principii de management, dictate 
de realitatea pe care o trăim. 

Faptul că într-un asemenea moment 
am fost numit şef al serviciului resurse 
umane mă onorează şi mă face 
conştient de marea responsabilitate ce- 
mi revine. Începând din 1 septembrie 
2010, am preluat de la domnul 
Fântânaru această ştafetă urmând 
să o duc mai departe. Bineînţeles că 
voi conta pentru viitor pe valoarea 
şi experiența domnului Fântânaru, şi 


vreau să-i mulțumesc pentru modul în 
care a ştiut să facă acest schimb. 

La nivelul nostru, al serviciului resurse 
umane, ne-am propus o serie de 
obiective ambițioase care odată 
atinse vor contribui semnificativ la 
performanța societății. Colectivul 
serviciului este unul deosebit, o 
echipă pe care eu mă bazez, şi care 
a demonstrat că are capacitatea 
asumării de roluri şi responsabilităţi 
în implementarea planul nostru 
operațional. 

Aceste acțiuni se vor desfăşura în plan 
strategico-tactic şi operațional şi voi 
enumera doar câteva. 
- Reorganizarea 
societății; 

- Elaborarea şi implementarea unui 
sistem de evaluare a performanţelor; 

- Participarea la elaborarea strategiei 
de dezvoltare a Apavital; 

- Elaborarea strategiei de resurse 
umane; 

- Elaborarea unui plan de dezvoltare 
al centrului de formare profesională; 

- Elaborarea unui cod de etică al 
organizaţiei; 

- Promovarea şi evaluarea elementelor 
de cultură organizaţională; 


structurală a 

-  Reevaluarea procedurilor de 


recrutare, selecție şi angajare a 
personalului; 
- Redactarea unui manual al 
angajatului; 


- Elaborarea unei proceduri în ceea 
ce priveşte aplicarea planurilor de 
carieră; 

Sistemul de evaluare a performanțelor 
în Apavital se va baza în principal pe 
aplicarea unor seturi de indicatori 
structuraţi pe mai multe nivele: 

1. La nivel de societate se vor regăsi 
indicatorii asumaţi de directorul 
general prin contractul de delegare şi 
contractul de mandat; 

2. La nivel de unitate ierarhică unde 


vor fi indicatorii de performanţă, 
preponderent  calitativi,  aferenţi 
fiecărui compartiment din cadrul 
societății; 

3. La nivel individual, indicatori 
preponderent cantitativi, specifici 


fiecărui post de lucru. 

Dorința este ca aceşti indicatori să 
surprindă într-o manieră obiectivă 
dimensiunea reală a implicării fiecărui 
manager sau angajat în efortul său de 
a-şi realiza atribuţiunile ce îi revin prin 
fişa postului. 


Ing. Vicu Grasu 
Şef Serviciu Resurse Umane 


Sistem pentru monitorizarea intrărilor şi ieşilor la APAVITAL 


De două luni, la sediul APAVITAL 
funcționează un sistem pentru 
monitorizarea intrărilor sau ieşilor 
şi pentru monitorizarea activităților 
desfăşurate de personal într-un 
perimetru. Pe baza datelor colectate, 
sistemul permite pontarea personalului 
şi listarea foilor de prezență. Toate 
cititoarele de proximitate din spațiile 
de acces la perimetru sunt monitorizate 
de un dispecer central (un calculator), 
care salvează într-o bază de date toată 
activitatea legată de intrările/ieşirile 
din spaţiul supravegheat. În acest mod 
se poate obține un control strict şi 
precis asupra activității desfăşurate de 
către personalul unităţii. 


Cum funcţionează 

Cititorul de carduri  semnalizează 
printr-un semnal acustic şi un semnal 
optic (prin culoarea verde a LED-ului 
de pe cititor, timp de 0,5 secunde) 
efectuarea corectă a citirii codului 
cardului în cazul intrării unei persoane 
în spaţiul protejat. Pentru aceasta, 
persoana trebuie să apropie cardul 
de cititorul de proximitate în dreptul 
inscripţiei de pe acesta (central-sus). 
Acelaşi card nu va fi recunoscut de 
respectivul cititor în următoarele 5 
secunde. Pe durata semnalizării optice 
si acustice, a faptului că cititorul a citit 
un card (0,5 secunde), nu vor putea fi 
citite alte carduri de respectivul cititor. 
În cazul citirii eronate a cardului, fapt 
semnalizat numai acustic, cardul va 
trebui îndepărtat la o distanță de 
aproximatic 20 cm de cititor, după care 
va fi din nou apropiat de acesta. 


Rapoartele sistemului 

La momentul actual se pot întocmi 
rapoarte la care se pot aplica diverse 
criterii de filtrare. Dintre acestea le 
menţionăm pe următoarele: 


e Persoane care au carduri de acces 
- afişează un raport conţinând toate 
persoanele care au carduri de acces; 

e Lista persoanelor întârziate -afişează 
un raport cu persoanele întârziate faţă 
de orarul stabilit; 

e Persoane aflate în... - afişează un 
raport care conţine înregistrările cu 
persoanele intrate la acel moment de 
timp 


În pontajul electronic sunt afişate 
intrările şi ieșirile, conform datelor 
provenite de la cititoarele de 
proximitate. Aceste date nu vor putea fi 
modificate ci doar vizualizate. Eroarea 
curentă care apare în aceste înscrieri 
electronice se datorează neutilizării 
corespunzătoarea a cardului, anume 
neutilizarea acestuia ori de câte ori se 
intră şi se iese din unitate. 


lon Morariu 
Serviciul Resurse Umane 

“Am încercat să realizez un echilibru între autoritatea 
angajatorului şi cerinţele angajaţilor” 


* interviu cu ec. Neculai Fântânaru, 
consilier resurse umane 


- Domnule Fântânaru, ce ar trebui să 
ştie colegii despre dumneavoastră? 

- M-am născut la laşi pe la mijlocul 
secolului trecut din părinţi ieşeni, la 
rândul lor cu rădăcini ieşene de pe la 
mijlocul secolului 19. Clasele primare, 
generale si liceale le-am parcurs la 
licee din dealul Copoului - Eminescu 
şi Negruzzi - alături de "umbrele” lui 
Creangă şi Eminescu, dar şi Sadoveanu 
sau fraţii lonel şi Păstorel Teodoreanu, 
cu care am fost la un moment dat 
"vecin". Am absolvit Facultatea de 
Ştiinţe Economice laşi în anul încheierii 
războiului din Vietnam, moştenind 
spiritul de frondă al generaţiei hippy 
cu blugi, plete şi... nonconformism, 
în compania sonoră a lui Bob Dylan, 
Dan Andrei Aldea şi Sfinx, Beatles, 
Rolling Stones, Queen, John Mayall, 
Led Zeppelin, Phoenix, Santana dar 
şi Janis Joplin, Jimi Hendrix, Pink 
Floyd şi mulți alţii... Sunt căsătorit şi 
am doi copii gemeni, cea mai de preţ 
realizare a mea şi a soţiei. Acest nucleu 
constituie pentru mine şi familia mea 
un gen de “holy family” unde găsim 
oricând armonie, înțelegere, încredere 
şi mângâiere şi alte ingrediente 
necesare pentru a rezista mediului 
extern românesc contemporan, în 
care valuri succesive de impostură 
guvernamentală şi parlamentară 
au răsturnat valorile tradiționale ale 
înaintaşilor. De la tatăl meu am moştenit 
acel “spiritus sancti” pentru necesitatea 
separaţiei puterilor în stat şi a menţinerii 
demnităţii indiferent de regim, iar de la 


mama "adoraţia magilor” pentru artele 
frumoase, pictură, muzică şi literatură. 
Aşadar am avut posibilitatea să admir 
"pe viu” tablouri de la Bosch, Leonardo 
da Vinci şi până la Picasso, Dali sau Joan 
Miro. În egală măsură mi-am echilibrat 
gândurile citind de la Caragiale şi 
Andre Gide la Eugen lonesco şi Samuel 
Becket, în aşteptarea lui... Claudio Arrau 
sau Sviatoslav Richter interpretând 
Beethoven sau  Ceaikovschi. Am 
cochetat la un moment dat şi cu Jazz- 
ul, Satchmo, Duke, Dizzi, Django şi 
Chick Corea făcându-mă să exclam 
“ah, ce lume minunată!” La capitolul 
Jazz trebuie să mărturisesc că am 
destule “goluri” comparativ cu colegul 
nostru lablonschi Arcadie, de la biroul 
dispecerat, pe care îl felicit cu acest 
prilej pentru cunoştinţele şi pasiunea 
consecventă pentru acest stil de 
muzică. În ceea ce priveşte sportul, am 
beneficiat de copii, eu şi fratele meu, de 
masă de tenis, mai târziu cochetând şi 
cu tenisul de câmp, fără însă a depăşi un 
nivel mediu de amatorism. 


“Postul de şef al compartimentului 
de resurse umane nu poate întruni o 
adulaţie cvasiunanimă” 


- De când lucraţi la APAVITAL şi pe ce 
posturi? 

- M-am angajat la fostul GIGCL 
laşi prin transfer - de cunoştinţe 
- la 1.03.1987, în principal pentru 
apropierea de casă, unde mama era 
suferindă. La GIGCL şi ulterior RAJAC şi 
APAVITAL am deţinut pe rând funcţiile 
de economist, şef birou plan - salarizare 
- învățământ, şef serviciu resurse 
umane şi, de la 1.09.2010, consilier 


resurse umane. 

- Care a fost cea mai mare realizare 
în plan profesional? 

- Realizări au fost mai multe, dar mai 
toate legate în principal de intențiile, 
uneori reuşite, alteori nu, de a face ceva 
pentru lucrătorul obişnuit, "înhămat la 
pământ”, vorba lui Păunescu. Aş putea 
însă afirma că o mare reuşită a fost 
primul dintre cele 3 proiecte PHARE 
pe care le-am conceput şi realizat în 
perioada RAJAC/APAVITAL, şi care au 
adus un plus de valoare adăugată - Euro 
şi recunoaştere - atât regiei/societăţii 
cât şi mie personal, ca manager de 
proiect şi echipei cu care am lucrat la 
implementare (Dorina Slătineanu, Alina 
Minea, lon Morariu, Vestina Prisecaru 
şi Gabi Mustaţă). Era pe la începutul 
anului 1999 când, mai în glumă, mai în 
serios am întocmit un proiect tip PHARE 
în domeniul Resurselor Umane. Nu mică 
mi-a fost mirarea când, după câteva luni 
am primit răspunsul şi felicitările de 
rigoare cum că unul din cele 20 proiecte 
selectate pe ţară era cel al... RAJAC laşi. 
Când am fost convocat la Bucureşti 
pentru încheierea precontractului, am 
constatat cu surprindere şi satisfacţie 
în acelaşi timp că eram singurul care 
întocmise proiectul pentru unitatea 
la care lucra, restul fiind specialişti 
“mercenari” (prof. Ovidiu Nicolaescu 
de la ASE București - proiect pentru 
Institutul de Management şi Marketing 
Internaţional, firma britanică WS 
Atkins Consultants, proiect pentru Ana 
Electronic Grup etc.). 

- Cele mai frumoase momente trăite 
la APAVITAL? 

- Recunoaşterea realizărilor obținute 
la RAJAC/APAVITAL, prin alegerea 
două mandate succesive în funcția de 
preşedinte al comisiei de resurse umane 
din cadrul Asociației Române a Apei. 

- Dar cele mai grele? 

- Cele în care m-am simțit umilit 
sau supus unor interpretări abjecte la 
care nu eram pregătit să reacționez 
cu aceeaşi monedă. Sigur că postul 
de şef al compartimentului de resurse 
umane, spre deosebire de orice alt 
post similar de conducere, tehnic sau 
economic, nu poate întruni o adulaţie 
cvasiunanimă, cu atât mai mult cu 
cât acest compartiment este cel de la 
care pornesc sancţiunile, desfacerile 
disciplinare ale contractelor de muncă, 
disponibilizările şi mai ales credinţa, 
mult timp încetăţenită şi încurajată 
de unii şefi, cum că vinovat pentru 
stabilirea salariilor individuale este 
nimeni altul decât ...şeful resurselor 
umane. Noi românii ca popor nu ducem 
lipsă de inteligenţă şi talente, în schimb 
avem o mare penurie de caractere... 
mai ales acum, când la modă este 


i TIE 
cultura descurcărețului în detrimentul 
interesului public. 


“Trebuie acordată mai multă atenție 
recrutării şi selecției personalului” 


- Ce credeţi că va rămâne în urma 
dumneavoastră la APAVITAL? 

- La exact 35 ani de serviciu în 
decembrie acest an, cred că ceea ce va 
persista câtva timp în memoria imediată 
va fi în legătură cu semnalizarea asupra 
importanţei ce trebuie acordată 
dezvoltării resurselor umane. De 
asemenea vreau să cred că în multe 
cazuri am încercat să realizez un 
echilibru între autoritatea angajatorului 
şi cerințele angajaților. Ştiu că nu am 
reuşit întotdeauna, uneori fiind chiar 
suspectat de duplicitate de ambele 
părţi. Parafrazându-l pe Armstrong, 
important este că "orice pas mic câştigat 
pentru om a fost un pas mare pentru 
familia APAVITAL:. 

- Proiecte pe care nu ați reuşit să le 
duceţi la bun sfârşit ? 

- În anul 1998 am colaborat cu 
CFPPDA la un proiect "Leonardo', 
ocazie cu care am avut prilejul să 
vizitez un centru de formare din oraşul 
Limoges - Franţa. Atunci mi-a încolțit 
ideea unui centru similar la laşi. În 
2003 am întocmit un proiect tip PHARE 
referitor la înfiinţarea la staţia Şorogari 
a unui Centru regional de formare 
în domeniul apei - pe care l-am şi 
denumit atunci "MOLDAQUAFORM” - 
care să deservească toate unităţile de 
apă-canal din zona Moldovei. Era un 
grant în valoare de 300.000 euro, pe 
care unele persoane (actualul rector 
al Universităţii "Al. |. Cuza” laşi — prof. 
Vasile Işan, prof. Panaite Nica - fostul 
prorector şi alţii) l-au apreciat ca fiind 
sigur de reuşită. Cu toate acestea, se 


fhi 


pare că factorii politici au avut prioritate 
şi proiectul a fost respins pentru că... 
nu avea semnătura originală - ci 
doar pe fax - a partenerului ACET 
Suceava. Prin grija actualei conduceri 
a societății, eşecul s-a transformat în 
succes, rezultând actualul Centru de 
formare de la Şorogari, având ca bază 
de plecare proiectul din anul 2003. 
În final s-au adeverit vorbele lui Tony 
Blair că "nu există economie de stânga 
sau de dreapta, ci există economie 
care funcţionează şi economie care nu 
funcţionează”. 

- Cum 
APAVITAL”? 

- Familia APAVITAL dispune de un 
arbore genealogic cu titlu de nobleţe 
iar ramificaţiile viitoare beneficiază 
de o continuitate asigurată şi stabilă 
pentru mulţi ani indiferent de regim 
politic sau tip de organizare. Un 
punct la care însă mai este de lucru îl 
reprezintă capitalul uman. Indiferent 
de tehnologiile moderne introduse 
sau echipamentele de ultimă generație 
achiziționate pe bani grei, trebuie 
acordată mai multă atenţie recrutării 
şi selecției personalului, precum şi 
respectării "contractului psihologic” cu 
oricare dintre angajaţi. De asemenea 
aş recomanda un stil de management 
angajat la toate nivelurile, ştiut fiind că 
managementul de tip mercenariat nu 
poate crea plus de valoare pe termen 
lung. 


caracterizați “familia 


- Cât de bine funcţionează 
comunicarea internă în societatea 
noastră? 

- Mai sunt încă fracturi de 


comunicare, pe de o parte datorită 
numărului mare de niveluri ierarhice 
şi implicit riscurilor de distorsionare 
a informaţiei de sus în jos cât şi de 
jos în sus, iar pe de altă parte datorită 

unei transparențe deficitare la toate 
nivelurile ierarhice, care dă naştere la 
interpretări care de care mai deocheate. 
Personal aş recomanda reintroducerea 
întrunirilor lunare de tipul fostului 
Comitet director şi, respectiv, sondaje 
de opinie periodice, pe un eşantion 
cât mai larg, în legătură cu climatul 
organizaţional. 


„Nu am dorit să păşesc spre 60 ani 
într-o funcţie atât de pretențioasă” 


- Cum de aţi renunţat la şefia 
serviciului de resurse umane? 


- Una dintre cele 5 axiome 
fundamentale taoiste defineşte 
schimbarea ca singura constantă 
într-un univers dinamic, “stagnarea 


provocând boala”. După 20 şi ceva de 
ani în funcții de conducere, din care 
exact 20 de ani în domeniul resurselor 
umane, se impunea o schimbare. Cu 
atât mai mult cu cât sunt conştient că 
mai ales în acest domeniu stagnarea 
înseamnă declin; se impunea un 
suflu nou care să revigoreze avântul 
capitalului uman. Am fost şi rămân în 
continuare adeptul "multor schimbări 
de decor” vorba lui Topârceanu, deşi nu 
este uşor ca după atâţia ani să renunțţi 
la o poziție de conducere. Nu am dorit 
să păşesc spre 60 ani într-o funcţie atât 
de pretențioasă, convins că viaţa după 
această vârstă devine pentru cei mai 
mulți dintre noi o spirală descendentă. 
Riscam astfel să şterg cu buretele 
realizările obținute în decursul timpului 
şi în plus, să las în urmă tot mai multe 
pete de culoare. Cred de asemenea că 
influența nefastă a factorului politic 
în viaţa economică, legislaţia muncii 
deficitară şi în continuă schimbare, 
precum şi noile modele de succes 
ale tranziţiei au creat o bulversare în 
modelul personal de existenţă, făcând 
tot mai dificilă adaptarea la slalomul 
necesar funcţionării deasupra limitei 
de avarie. Sunt de altfel convins că 
expertiza şi cunoştinţele mele în 
domeniul resurselor umane sunt mult 
mai utile organizaţiei decât "persistenţa 
memoriei” pe o funcţie de conducere. 

- Ce veţi face după ce ieşiţi la pensie? 

- În luna decembrie, mai precis pe 
1 decembrie, am împlinit 59 ani; deci 
până la 65 de ani — vârsta legală de 
pensionare - mai am 6 ani de muncă şi 
de reflecţie. Sănătate să fie şi să avem 
înţelegere şi respect din partea celor 
tineri, care vor ajunge şi ei într-o zi la 
vârsta noastră, fără ca extensia vârstei 
lor de pensionare să ajungă la... 70 de 
ani. 


A consemnat loan Savin 

Beneficiile salariaţilor APAVITAL 


“Întotdeauna spun persoanelor care 
beneficiază de avantaje în cadrul 
firmei să meargă să vadă REGELE LEAR, 
deoarece într-o zi va veni şi rândul lor 
să rătăcească dezorientaţi pe mirişte, 
fără a avea la dispoziţie o limuzină a 
companiei.” (Charles Handy - London 
Business School) 


Angajatorii trăiesc de obicei cu impresia 
că acordă destule beneficii angajaţilor, 
angajaţii cred că sunt prea puţine şi 
vor mereu altele noi. Puţini sunt cei 
care conştientizează cu adevărat ce 
pondere în buget au aceste beneficii 
însumate. 


În luna iulie a acestui an, cu ocazia 
unui audit efectuat de o firmă de 
consultanţă, s-au distribuit chestionare 
pe un eşantion de circa 100 de salariați 
APAVITAL, cuprinzând un palier larg de 
posturi, de la muncitori calificați până 
la inginer şef sau director. Una dintre 


întrebări se referea la enumerarea 
beneficiilor acordate de societate 
salariaţilor. Spre surprinderea tuturor, 
doar 5 persoane au enumerat două 
sau 3 beneficii, restul... Am rămas 
la rându-mi frapat, cu atât mai mult 
cu cât constatasem în multe cazuri 
că sunt colegi care cunoşteau chiar 
amănunte despre acordarea unora 
dintre beneficii. 

O posibilă explicaţie a răspunsurilor 
“incomplete” ar fi că în contractul 
colectiv de muncă şi în regulamentul 
intern beneficiile sunt menționate 
dispersat, fiecare tip fiind plasat la 
capitolul specific (exemplu: prima 
de vacanţă la capitolul concedii, 
examinarea medicală gratuită la 
capitolul sănătatea şi securitatea în 
muncă etc.). lată de ce mi-am propus 
să fac o scurtă trecere în revistă a 
beneficiilor obligatorii prin efectul legii 
dar şi a celor opţionale, stabilite prin 
contractele colective de muncă. 

Marea majoritate a beneficiilor de 
natură financiară prevăzute în CCM 
se suportă din fondul de salarii al 
societăţii, nefiind dispuse prin legi 


specifice. Chiar şi în cazul tichetelor 
de masă, acordarea acestora nu este 
obligatorie pentru fiecare unitate; 
acestea pot (legea nu prevede 
caracterul obligatoriu) acorda tichete 
doar dacă obţin profit şi dispun de 
posibilități financiare. 

Recompensele care se acordă în cadrul 
organizației pentru efortul depus 
de salariaţi sunt fie strâns legate de 
performanţă (salariul de bază, premii 
etc.), fie se acordă în anumite condiţii, 
doar pentru calitatea de angajat, caz în 
care poartă denumirea de beneficii. 


Beneficii obligatorii 


1. Beneficii de asigurări sociale - 
efectuarea de plăți indirecte către 
salariați sau foşti salariați, aflaţi în 
anumite situaţii speciale: 
- încetarea activității 
(pensionare) 

- indemnizaţia pentru incapacitate 
temporară de muncă 

- prestații pentru prevenirea 
îmbolnăvirilor şi recuperarea 
capacităţii de muncă (indemnizaţii 
pentru reducerea timpului de muncă, 
pentru carantină, ajutoare pentru 
procurarea de proteze, tratament 
balnear care nu este suportat de la 
asigurările de sănătate). 

- indemnizaţia de maternitate 
pentru concediu de sarcină şi lăuzie; 
măsuri pentru protecţia şi securitatea 
gravidelor/mamelor la locul de muncă 
(pauze plătite pentru alăptare, ore 
libere plătite pentru consultaţii şi 
examene prenatale, concediu de risc 
maternal etc.). 

- indemnizaţia şi concediul pentru 
creşterea copilului până la vârsta de 2 
ani. 

La o evaluare sumară a cheltuielilor 
efectuate de societate (inclusiv 
sumele virate pentru fondul de şomaj 
şi contribuţia pentru asigurările de 
sănătate dar fără cele reținute din 
veniturile salariaţilor) beneficiile se 
ridică la circa 10% din cifra de afaceri 
a societății. 


profesionale 


2. Beneficii privind plata timpului 
nelucrat 

- concediul de odihnă (minim 21 zile 
lucrătoare) 

- concediul plătit pentru evenimente 
familiale deosebite (căsătoria 
salariatului: 5 zile, căsătoria unui 
copil: două zile etc.). La APAVITAL se 
acordă în plus unele zile libere plătite 


(căsătoria unui copil + 3 zile, deces soţ, 
soţie, copil, părinţi, socri + 2 zile), deces 
bunici, frați, surori + 1 zi) 

- concediul fără plată până la 30 de 
zile 

- concediul pentru formare 
profesională, cu sau fără plată, conform 
legii 

- zile de sărbătoare legală şi alte 
zile libere (1 şi 2 ianuarie, prima şi a 
doua zi de Paşte, prima şi a doua zi de 
Rusalii, Adormirea Maicii Domnului, 
1 Mai, 1 Decembrie, prima şi a doua 
zi de Crăciun). La APAVITAL se mai 
acordă suplimentar libere pentru a 
treia zi de Paşte şi ziua de 20 iulie (ziua 
lucrătorului din serviciile publice de 
alimentare cu apă şi de canalizare) 

- repausul săptămiînal şi repausul 
între două zile de muncă (deşi acestea 
sunt prevăzute de Codul Muncii, 
sunt destule firme care nu respectă 
dispoziţiile legii) 

- respectarea coeficienţilor de 
ierarhizare a posturilor funcţie de 
cerinţele de studii 

- respectarea salariului de bază 
minim brut (800 lei), convenit la nivelul 
celor 8 societăți constituite în grupul 
de operatori de apă-canal (față de 670 
lei cât s-a negociat de curând pe total 
economie) 

- suportarea de angajator a tuturor 
cheltuielilor pentru activitățile specifice 
privind sănătatea şi securitatea muncii. 
- eliberarea de documente, 


adeverinţe, copii după carnetele de 
muncă şi alte documente personale pe 
cheltuiala societății 


Beneficii ocazionale 


1. Prima de vacanţă - se acordă ca 
supliment la indemnizaţia de concediu 
de odihnă; se suportă din fondul de 
salarii a unității. 

2. Prime speciale sau indemnizaţii 
în sumă fixă - se acordă de regulă 
cu ocazia unor sărbători religioase 
(Paşte sau Crăciun). Spre deosebire 


de primele meritorii, primele speciale 
nu sunt dependente de rezultatele 
muncii, avînd aceeaşi valoare pentru 
toți angajaţii. Se suportă din fondul de 
salarii al unităţii. 

3. Participarea la profit. Sumele sunt 
oferite de obicei doar dacă profitul net 
atinge un minim prestabilit. Condiţiile 
de acordare au în vedere în principal 
aportul fiecărui angajat la realizarea 
producţiei. De 3 ani se suportă din 


fondul de salarii al unității. 

4. Pentru salariaţii cu muncă de 
teren se acordă un abonament 
liber RATP, din care salariaţii suportă 
contravaloarea unei singure linii. 

5. Telefon mobil şi autovehicol de 


serviciu pentru unii dintre salariaţii 
firmei. 

6. Locuri de parcare special 
amenajate pentru autoturismele 


personale ale angajaților, atât la sediul 
societății cât şi la unele puncte de 
lucru. 

7. Alocaţie de hrană, sub forma 
tichetelor de masă. Nu afectează 
fondul de salarii dar sunt suportate 
integral de companie. 

8. Examinare medicală gratuită 
cel puțin o dată pe an pentru fiecare 
angajat, prin cabinetul medical al 
societății. Cheltuielile de prevenire, 
depistare şi tratare a bolilor 
profesionale pînă la internarea într-o 
unitate sanitară se suportă de societate. 
9. Concedii de formare profesională 
fără plată (pînă la 6luni/an calendaristic) 
pentru salariaţii care urmează stagii 
de masterat/doctorat în străinătate, la 
iniţiativa sau invitaţia unei instituții de 
învățămând superior autorizate. 
10.Sporul de fidelitate acordat 
angajaţilor cu o vechime de minimum 
15 ani consecutivi în cadrul societăţii. 
Se suportă din fondul de salarii a 
unității. 

11.Reducerea duratei normale a 
timpului de lucru cu două ore pe zi, fără 
să le fie afectate salariul şi vechimea 
în muncă, în cazul angajatelor mame 
care renunţă la concediu legal pentru 
creşterea copilului pînă la vîrsta de 2 
ani. 

12. Plăţi compensatorii cu o valoare 
între 5 — 12 salarii de bază, în funcţie de 


vechimea în cadrul societăţii, în cazul 
concedierilor colective efectuate prin 
desființarea posturilor. Se suportă din 
fondul de salarii al unității. 

13.Plăţi compensatorii cu o valoare 
între 3 — 7 salarii de bază brute, în 
funcţie de vechimea în cadrul societăţii, 
în cazul concedierilor individuale 
efectuate prin desfințarea posturilor. 
Se suportă din fondul de salarii al 
unității. 

14. Ajutoare de pensionare pentru 
limită de virstă sau medicală, între 
două salarii de bază minime pe unitate 
şi două salarii de bază avute la data 
pensionării, acordate în funcţie de 
vechime. Se suportă din fondul de 
salarii al unităţii. 

15. Alte ajutoare financiare suportate 
din fondul de salarii, acordate cu 
prilejul unor evenimente deosebite în 
viața/activitatea angajatului: 

- deces salariat — între 5 - 7 salarii 
minime de bază brute pe unitate 

- naşterea unui copil al salariatului 
(pînă la al treilea copil inclusiv) - 3 
salarii de bază minime brute pe unitate 
- deces soț/soție sau copil aflat în 
întreținere - 4 salarii de bază minime 
brute pe unitate 

- deces părinte (inclusiv socrii) — un 
salariu de bază minim brut pe unitate 
- căsătorie salariat (numai la prima 
căsătorie) — un salariu de bază minim 
brut pe unitate 

16. Amenajarea unei microcantine şi a 
unui bufet de incintă pentru servirea 
mesei şi a altor produse alimentare în 
timpul pauzei. 

17. Acordarea cu chirie a unor spaţii 
de locuit (cantoane) unor angajaţi ai 
societății. 

18. Implicarea financiară şi 
administrativă a societății în 
organizarea unor evenimente sportive, 
cultural - artistice, zile dedicate femeii 
şi copilului etc. 

19. Reducere de 5% la cumpărăturile 
efectuate de angajații societății la 
magazinele Praktiker de pe raza 
județului laşi. 


Beneficii flexibile 


Dacă dorim ca acestea să aibă efectul 
scontat - motivarea salariaților şi 
satisfacția lor pe post - trebuie să 
verificăm dacă sunt în marea lor 
majoritate cele preferate de salariați. 
Deseori angajatorii pornesc de 
la premiza că ştiu cel mai bine ce 
beneficii doresc angajații. Realitatea 
însă este, de multe ori, alta. Forța de 
muncă este departe de a fi omogenă. 
Factori precum vîrsta, starea civilă, 

sexul, mărimea familiei sau postul 
deținut influențează în mare parte 
preferințele angajaților în ceea ce 
priveşte beneficiile, mai ales cele 
opționale. Aceste diferențe impun 
introducerea unor pachete flexibile de 
beneficii, astfel încît fiecare angajat să 
poată alege dintr-o gamă mai largă de 
beneficii pe acele care li se potrivesc 
cel mai mult cu stilul de viață şi cu 
nevoile proprii. Un astfel de sistem de 
tip binominal include cîteva beneficii 
de bază acceptate de totalitatea/ 
marea majoritate a salariaţilor, la care 
se adaugă un set de alte beneficii, 
angajaţii putînd opta pentru un anumit 
număr dintre ele. 
Avantajele sistemului 
flexibile: 

- forțează angajaţii să se gîndească 
la beneficiile pe care le au de ales 
şi, implicit, să devină conştienţi de 
avantajele oferite de organizaţie; 

- sunt concepute astfel încît, cel puţin 
teoretic, toți angajaţii să fie mulțumiți; 
Acest sistem de acordare a beneficiilor 
impune un efort administrativ ridicat 
cerut de formularea şi comunicarea 
beneficiilor precum şi de conceperea 
şi lansarea unor chestionare vizind 
identificarea tuturor preferințelor şi, 
în final, alcătuirea unui sistem flexibil 
coerent care să conducă la satisfacerea 
preferințelor tuturor angajaților. 

În finalul acestui articol aş dori să 
subliniez că în decursul timpului am 
parcurs mai multe tipuri de Contracte 
colective de muncă şi/sau Convenții 
(cum sunt numite în străinătate) şi nu 
pot să nu remarc faptul că, cel puţin 
din punctul de vedere al sistemului de 
beneficii, contractul şi regulamentul 
intern al SC APAVITAL SA laşi este 
superior multor astfel de acorduri 
bilaterale, patronat — sindicat. 


de beneficii 


Ec. Neculai FÂNTÂNARU 

O zi obişnuită de activitate 


În octombrie, la APAVITAL s-a prezentat un 
grup de 10 studenţi pentru practică. Primul 
lucru pe care l-au făcut a fost acela de a se 
prezenta la Compartimentul de securitate si 
sănătate în muncă, pentru a fi instruiți atât 
din punct de vedere a securității si sănătății 
în muncă, cât si din punct de vedere al 
prevenirii si stingerii incendiului. După 6 ore 
de instruire au urmat altele două în care au 
curs întrebările, din rândul cărora le redăm 
mai jos pe cele importante. 


- Cum se poate afla la o întreprindere ca a 
dumneavoastră dacă există riscuri? 

- Oriunde ne-am afla suntem înconjurați 
de riscuri care nu le cunoaştem. În cazul 
APAVITAL, compartimentul SSM merge la 
toate punctele de lucru şi, împreună cu şefii 
acestora, identifică pericolele şi evaluează 
factorii de risc pe fiecare componentă a 
sistemului de muncă. 

- Pentru şefii punctelor de lucru, ce este mai 
important, producţia sau securitatea şi 
sănătatea în muncă? 

- Bună întrebare. Pentru şefii punctelor 
de lucru, prioritatea este producţia, dar în 
acest flux de producţie intervenim şi noi cu 
proceduri şi instrucțiuni de lucru pentru a 
diminua sau pentru a elimina riscurile de 
accidentare şi îmbolnăvire profesională. 

- La ce ajută diminuarea sau eliminarea 
acestor riscuri? 

- În momentul acesta tindem spre dezideratul 
întregii Uniuni Europene, în materie de 
securitate şi sănătate în muncă, acel concept 
nou introdus, dar care are un înțeles pe care 
noi îl ştim dintotdeauna, respectiv „ZERO 
ACCIDENTE”, 

- Ce impact au aceste instrucţiuni şi proceduri 
asupra lucrătorilor, astfel încât aceştia sa nu 
se mai accidenteze? 

- Noi instruim lucrătorii cu aceste instrucţiuni 
şi proceduri de lucru, după care facem vizite 
în teritoriu şi verificăm atât şefii punctelor 


de lucru cât şi lucrătorii dacă respectă 
instrucţiunile şi procedurile de lucru şi 
dacă sunt echipați. Dacă toate acestea sunt 
îndeplinite, sigur nu vom mai avea accidente 
sau boli profesionale. 

- Ce înseamnă să fie echipați? 

- Să fie îmbrăcaţi cu echipamente individuale 
de protecţie pentru a-i proteja de acele riscuri 
care nu au putut fi eliminate prin măsuri 
tehnice sau organizatorice. 

- Cum se dă acest echipament individual? 

- Echipamentul se dă conform normativului 
de acordare, în funcţie de riscurile pe care 
lucrătorul respectiv le are în meseria sa şi de 
durata de normare a echipamentului. 

- În ultima perioadă ați avut accidente? 

- Da, am avut 4 accidente de muncă uşoare, 
care au fost produse din neatenţia lucrătorilor 
şi care au fost tratate la cabinetul medical de 
medicul de medicina muncii și de asistentă. 

- Ce este sau ce face acest medic de medicina 
muncii? 

- Medicul de medicina muncii, cu ajutorul 
asistentei, efectuează control medical la toți 
lucrătorii din societate şi, pe lângă acesta, 
instruieşte personalul cu măsuri de acordare 
a primului ajutor în caz de accident. De 
asemenea, mai face şi vaccinuri, analize 
medicale la cabinet pentru lucrătorii din 
APAVITAL, acordă consiliere medicală şi 
trimiteri către medicii de specialitate, plus 
multe altele... Practic are grijă de „sănătatea 
societății”. 

- De accidentele de muncă mai grave tot 
medicul de medicina muncii se ocupă? 

- La accidentele grave se apelează la serviciile 
de urgenţă, lucrătorul este dus la spital, unde 
se ocupă medicii specialişti. Şi aici însă medicul 
de medicina muncii are un rol important 
deoarece colaborează cu medicii specialişti 
şi se preocupă de starea accidentatului, mai 
ales în perioada de refacere postaccident şi în 
perioada de reintegrare în muncă. 

- Un exemplu de accident grav şi consecinţele 
lui? 

- Am avut un accident grav care s-a produs în 
urma încălcării unor reguli şi a teribilismului. 
Un coleg a sărit un gard pentru a putea 
executa nişte măsurători, acesta s-a îndoit, 
şi-a agăţat pantalonul, a căzut şi s-a lovit 
de o ţeavă, alegându-se cu o fractură la 
picior. Câteva consecinţe: durere, timp 
pierdut, salariu redus, operaţie, terapie de 
recuperare, timp petrecut cu piciorul în gips 
şi utilizarea cârjelor, complicaţii ulterioare 
de sănătate şi handicap permanent. Să nu 
uităm dosarul de cercetare a accidentului 
întocmit de compartimentul SSM, împreună 
cu ITM laşi, unde colegul a trebuit să dea o 
serie de declaraţii. De asta vă spuneam că 
practicile şi condiţiile de muncă în siguranţă 
contribuie la prevenirea fracturilor de oase, 
iar primul ajutor corect aplicat conduce la 


scurtarea timpului de recuperare. De aceea, 
Compartimentul securitate şi sănătate în 
muncă se află mereu printre oameni atât 
moral cât şi profesional. 

- Cum se aduce la cunoştinţa lucrătorilor 
toate lucrurile pe care ni le-aţi prezentat? 

- Prin mai multe feluri: vizite la compartimente 
în teritoriu, publicarea în revista internă de 
articole sau anunţuri şi, cel mai important, 
prin rapoartele care sunt prezentate la 
şedinţele comitetului de securitate şi 
sănătate în muncă. Acestea au loc de 4 ori 
pe an, conducerea ne este mereu alături, ne 
sprijină si ne susține în tot ceea ce facem, 
precum părinţii îşi susțin copii, motiv pentru 
care putem spune că suntem o familie. 

- În afara de cele prezentate mai faceţi şi 
altceva? 

- Da, chiar multe. Doar câteva pe scurt: 
evaluarea riscurilor profesionale la locurile 
de muncă, determinări de noxe, proiecte cu 
planuri de securitate la lucrări de construcții, 
autorizarea internă a electricienilor, 
propunere stimulente pentru lucrători. 

- Propuneţi si sancțiuni? 

- În calitatea noastră de organ de control ar 
trebui să facem şi propuneri de sancționare, 
dar noi am plecat tot timpul de la premisa 
bunului simţ al lucrătorului şi a conştientizării 
faptului că în joc este viaţa fiecăruia dintre 
noi. Însă atunci când apare o situaţie în 
care este implicată reavoinţa si indiferența 
lucrătorilor, suntem obligaţi să facem şi 
propuneri de sancțiuni. 

- Toată munca de prevenţie pe care o faceți 
voi este strict legată de activitatea de zi cu zi ? 
- Nu neapărat... De exemplu, într-o echipă 
multidisciplinară  (APAVITAL şi ITM) am 
realizat lucrarea cu titlul Mentenanţa de ieri 
şi de azi, ce a fost prezentată şi susținută în 
cadrul Simpozionului organizat de Agenţia 
Europeană de Securitate şi Sănătate în 
Muncă. Participarea la simpozioane este o 
tradiție pentru compartimentul SSM, iar anul 
trecut am obţinut chiar un loc | la congresul 
organizat de IASISTING şi ITM laşi. 

